Bedugnis (Varėnos r., Merkinės sen., Vilkiautinio km.)
Bedugnis – ežeras Lietuvoje, Varėnos rajone, 10 km į pietvakarius nuo Merkinės, Vilkiautinio kaimo rytiniame pakraštyje. Ežero ilgis iš šiaurės į pietus – 0,55 km, plotis – iki 0,16 km. Altitudė 127,9 m. Krantai aukšti, tik šiaurinis krantas kiek žemesnis, pelkėtas. Šiaurinėje pakrantėje auga miškelis, kitose pakrantėse plyti dirbami laukai. Rytinėje pakrantėje įsikūręs Aušrinės kaimas. Ežeras nenutekantis, priklauso Nemuno baseinui.